**ПРОЕКТ НА ДОГОВОР**

**ДОГОВОР ЗА ФИНАНСОВ ЛИЗИНГ**

**№ …………………….. / ……………………..г.**

Днес, ……………………… г. в гр. Велико Търново между:

1. **МОБАЛ „Д-Р СТЕФАН ЧЕРКЕЗОВ” АД - ГР. ВЕЛИКО ТЪРНОВО**, с ЕИК 104510514, със седалище и адрес на управление: гр. Велико Търново, общ. Велико Търново, обл. Велико Търново, ул. „Ниш” № 1, представлявано от д-р Стефан Филев Филев – Изпълнителен директор, от една cтpaнa, наричан по-долу **ВЪ3ЛОЖИТЕЛ** или **ЛИЗИНГОПОЛУЧАТЕЛ**,

и

2. **………………………………..**, ЕИК …………………………, със седалище и адрес на управление: ………………………………………………, представлявано от …………………………………………………………………., от друга страна, наричана за краткост в настоящия договор **ИЗПЪЛНИТЕЛ** или **ЛИЗИНГОДАТЕЛ**,

на основание проведена обществена поръчка чрез оферти с обява по реда на чл. 186от Закона за обществени поръчки (ЗОП) и Протокола от оценка и класиране на участниците от………. г.. за определяне на изпълнител на обществена поръчка по реда на чл.20, ал.3, т.2, във връзка с чл.194 от ЗОП, се сключи настоящия договор, като страните се споразумяха за следното:

**І.ПРЕДМЕТ НА ДОГОВОРА**

1.По искане на ЛИЗИНГОПОЛУЧАТЕЛЯ, ЛИЗИНГОДАТЕЛЯ ще придобие от ……………………………….., наричано по-долу в договора за краткост ДОСТАВЧИК, като обект на лизинга ………………………………………………………………………. - наричанопо-долу в договора за краткост ППС, съгласно техническа спецификация (Приложение №1) неразделна част от настоящия договор и ще го предостави за ползване /достави/ на ЛИЗИНГОПОЛУЧАТЕЛЯ срещу възнаграждение, което ЛИЗИНГОПОЛУЧАТЕЛЯ се задължава да заплаща под формата на лизингови вноски в сроковете и условията, уговорени в настоящия Договор. ППС остава изключителна собственост на ЛИЗИНГОДАТЕЛЯ за целия срок на Договора /освен при реализирането на правата по опцията, предоставена на ЛИЗИНГОПОЛУЧАТЕЛЯ, така както това е регламентирано по-долу в договора/.

1.1. ППС – лизингова вещ:

Марка: …………………….

Модел: …………………….

Шаси: ……………………………

Двигател: ……………………………

Описаното по-горе ППС е фабрично ново.

1.2. Доставчик: ……………………………………., ЕИК ……………………

1.3.Базова стойност на ППС (без ДДС):

…………………… Евро(…………………………………………………….) или ……………………… лева (………………………………………………);

1.4. Остатъчна стойност (без ДДС):

………………… Евро (…………………………….) или …………… лева (………………………………………….);

1.5. Срокът за доставка е до3 (три) месеца от датата на заплащане от страна на ЛИЗИНГОПОЛУЧАТЕЛЯ на авансовата вноска.

1.6. ППС, обект на настоящия договор следва да бъдат доставени франко адреса на ЛИЗИНГОПОЛУЧАТЕЛЯ – гр. Велико Търново, ул. Ниш № 1.

1.7.За момент на доставка се счита датата, на която лизинговото ППС е доставено на адреса на ЛИЗИНГОПОЛУЧАТЕЛЯ, ведно със съответните документи и принадлежности /съобразно уговореното в този договор и приложенията към него/, удостоверено посредством двустранно подписан приемо-предавателен протокол.

1.8. Пълна гаранция за всички производствени и фабрични дефекти, минимум 60 (шестдесет) месеца.

1.9. Гаранция на боядисаните елементи от купето и повърхностна корозия, минимум 36 (тридесет и шест) месеца.

* 1. Гаранция срещу перфорация от корозия, дължаща се на дефект в материала или изработката, минимум 60 (шестдесет) месеца.
  2. В рамките на гаранционния срок всички ремонти на производствени и/или монтажни дефекти, възникнали в резултат на нормалната експлоатация на лизинговото ППС, следва да бъдат извършвани в оторизирана от производителя на автомобиласервизна база, находяща се в гр. ................................., бул./ул. ................................ № ....., като разходите за извършването на ремонтите, в т.ч. разходите за необходимите резервни части, както и евентуалните разходи за транспортирането на лизинговото ППС до сервизната база и обратно, са за сметка на ДОСТАВЧИКА.

2.ЛИЗИНГОПОЛУЧАТЕЛЯТ се задължава да заплати на ЛИЗИНГОДАТЕЛЯ:

2.1. Такса за финансиране в размер на ………………………….. Евро (……………………………….) или ………………… лева (………………………………………..)плюс ДДС, платима еднократно, до 2 дни от подписване на настоящия договор.

2.2. Авансова вноска в размер: ………………….. Евро (…………………………………………….) или …………………….. (………………………………………….) плюс ДДС, платима до 2 работни дни след покана.

2.3. Всички такси и всички разходи, които са свързани с придобиване на собствеността на ППС, регистрацията и привеждането му в състояние, годно за ползване съобразно договореното и са извън рамките на базовата стойност, разходите за застраховането на ППС за първата година, маркировка и монтиране на други устройства съобразно изисквания на застрахователя, другите необходими и обосновани разходи, данъци и такси.

2.3.1. Допълнителните разходи по доставката страните оценяват на общо ………………… Евро (…………………………………………) или ………………… лева (……………………………………………………) без ДДС, както следва:

- Такса за регистрация в КАТ ………………….. – Евро (………………………)или ……………. лева (……………………..) без ДДС;

- Застраховки Каско и задължителна застраховка „Гражданска отговорност“ – ………………….. Евро (………………………) или …………………. лева (…………………………………………………..).

2.4. Данък ППС и други обосновани разходи (ако има такива), които ще бъдат заплащани от ЛИЗИНГОДАТЕЛЯ с последващо префактуриране за сметка на ЛИЗИНГОПОЛУЧАТЕЛЯ, като за префактурирания данък ППС се издава фактура.

2.5. Периодични Лизингови вноски (60 броя месечни вноски) с главница и лихва съгласно Ценово предложение и Погасителен план, описан в Приложение№2 към настоящия Договор. Лизинговите вноски са дължими на всяко 5-то число на месеца. Първата лизингова вноска е дължима в месеца следващ месеца на приемане-предаване на ППС.

2.6. Приложима лихва по лизинга, представляваща лихвата, включена в периодичните лизингови вноски, която е изчислена при фиксиран лихвен процент.

2.7. Данък добавена стойност, начислен съгласно чл.6, ал.2, т.3 от ЗДДС, която ще бъде заплатен от ЛИЗИНГОДАТЕЛЯ на ДОСТАВЧИКА ведно с доставната цена, а ще се заплаща от ЛИЗИНГОПОЛУЧАТЕЛЯ на ЛИЗИНГОДАТЕЛЯ като част от плащанията по Погасителния план по Приложение № 2.

3. За дата на плащане се приема датата, на която със съответната сума е заверена сметката на ЛИЗИНГОДАТЕЛЯ при банка ……………………………………………………………………………………………………………………………………………………………………….сметка:……………….

4. Всички плащания по Договора следва да се извършват в лева по фиксинга на БНБ в деня на плащането, освен ако изрично не е уговорено друго за конкретно плащане.

5. В случай че е налице повече от едно дължимо плащане по Договора, ЛИЗИНГОПОЛУЧАТЕЛЯТ дава изричното си съгласие ЛИЗИНГОДАТЕЛЯТ да погасява неговите задължения в следния ред:, 1) Такси за управление; 2) Други разходи, извън изброените в настоящата точка, които са дължими от ЛИЗИНГОПОЛУЧАТЕЛЯ, съгласно уговореното с Договора; 3) Лихви по просрочени Лизингови вноски; 4) Просрочени Лизингови вноски (Лизингови вноски с по-ранен падеж се покриват първи); 5) Дължима Лизингова вноска, независимо от посоченото основание,

6. Настоящият Договор влиза в сила в деня на неговото подписване и е валиден до изтичането на месеца, в който се заплаща последната месечна лизингова вноска според погасителния план, освен ако не бъде прекратен предсрочно на някое от предвидените основания.

7. ЛИЗИНГОДАТЕЛЯТ оторизира ЛИЗИНГОПОЛУЧАТЕЛЯ да получи пряко от ДОСТАВЧИКА ППС, което се удостоверява с нарочен приемо-предавателен протокол. Установените от ЛИЗИНГОПОЛУЧАТЕЛЯ при получаването на ППС забележки, се вписват в протокола.Отстраняването на забележките се извършва от ДОСТАВЧИКА в едномесечен срок от съставянето на протокола.При неизпълнение на това задължение от страна на ДОСТАВЧИКА, ЛИЗИНГОПОЛУЧАТЕЛЯТ, ползвайки се от прехвърлените му в съответствие с т. 41.права, ще търси изпълнение и/или отговорност пряко от ДОСТАВЧИКА.

8. ЛИЗИНГОПОЛУЧАТЕЛЯТ разполага с правото да придобие собствеността върху ППС от ЛИЗИНГОДАТЕЛЯ както по време на действието на Договора, така и след изтичане на неговия срок. Това право се упражнява чрез писмено предизвестие за намерението за придобиване, отправено до ЛИЗИНГОДАТЕЛЯ.При упражняване правото за придобиване на собствеността на ППС, ЛИЗИНГОДАТЕЛЯТ е задължен да прехвърли собствеността върху същото, след като ЛИЗИНГОПОЛУЧАТЕЛЯТ е заплатил всички лизингови вноски, остатъчната стойност и всички други дължими плащания по договора и е изпълнил всички условия за прехвърлянето.В случай, че ЛИЗИНГОПОЛУЧАТЕЛЯТ не извърши дължимите плащания до падежа на последната лизингова вноска, той се задължава да върне лизинговото ППС до 30 дни след тази дата.

9.При изтичане срока на договора и при условие че ЛИЗИНГОПОЛУЧАТЕЛЯ е заплатил всички дължими по него свои задължения към ЛИЗИНГОДАТЕЛЯ, ще се счита че за последния възниква автоматично задължението да прехвърли на ЛИЗИНГОПОЛУЧАТЕЛЯ собствеността върху ППС, предмет на лизинга.

**II.СРОК НА ДОГОВОРА**

10. Срокът на лизинга е 60 месеца и започва да тече от датата на приемане-предаването на ППС, датата на пълното заплащане на цената на ППС от ЛИЗИНГОДАТЕЛЯ на ДОСТАВИЧКА (за която ЛИЗИНГОДАТЕЛЯ уведомява ЛИЗИНГОПОЛУЧАТЕЛЯ не по-късно от три работни дни след заплащането) или от момента, в който ЛИЗИНГОПОЛУЧАТЕЛЯ е започнал да ползва ППС, което настъпи първо. Договорът прекратява своето действие, след изтичане на срока и уреждане между страните на всички финансови задължения, възникнали в резултат от неговото действие.

11. Договорът може да бъде прекратен при следните условия:

11.1. При едностранно прекратяване от някоя от страните на основание, предвидено по-долу в настоящия договор;

11.2. По взаимно съгласие на страните;

11.3. При настъпване на застрахователно събитие, водещо до погиване или липса на ППС и покриване на всички задължения на ЛИЗИНГОПОЛУЧАТЕЛЯ.

**III.ЗАСТРАХОВКИ**

12. ЛИЗИНГОПОЛУЧАТЕЛЯТ се задължава да сключи застраховка тип „Автокаско” или друга застраховка на ППС с идентичен предмет, която да покрива пълната действителна стойност на ППС, както и застраховка „Гражданска отговорност”, срещу възникването на гражданска отговорност за вреди, причинени на трети лица, в случаите когато сключването на застраховка „Гражданска отговорност” е задължително съгласно действащото българско законодателство.

13. Застрахователното покритие трябва да започне да тече от момента, от който ДОСТАВЧИКЪТ се освободи от риска от погиване и/или повреждане на ППС.

14. Освен всичко друго, ЛИЗИНГОПОЛУЧАТЕЛЯТ е длъжен, самостоятелно и за своя сметка, да извършва и подновява своевременно маркирането, както и всяка друга форма на защита на ППС, съобразно изискванията на застраховката и ЛИЗИНГОДАТЕЛЯ, така че да се гарантира непрекъснатото и отговарящо на условията на настоящата точка действие на застраховката/ите.

15. При настъпване на застрахователно събитие, ЛИЗИНГОПОЛУЧАТЕЛЯТ е задължен:

15.1. да предприеме всички действия за запазване на ППС;

15.2. да информира незабавно ЛИЗИНГОДАТЕЛЯ и застрахователя за всички обстоятелства, свързани със събитието;

15.3. да предприеме всяко и всички действия за запазване на ползите, интересите и правата на ЛИЗИНГОДАТЕЛЯ пред застрахователя и

15.4. да спазва изцяло и стриктно разпоредбите на застрахователния договор и всякакви допълнителни инструкции на ЛИЗИНГОДАТЕЛЯ.

16. Настъпването на застрахователно събитие не засяга редовното заплащане на Лизинговите вноски. ЛИЗИНГОПОЛУЧАТЕЛЯТ се задължава да продължи плащанията на Лизинговите вноски до изтичане срока на лизинга или до изплащане на застрахователно обезщетение при пълно погиване или кражба/грабеж.

17. Разноските направени от ЛИЗИНГОПОЛУЧАТЕЛЯ за ремонт на увреденото ППС се възстановяват от изплатеното застрахователно обезщетение – до изчерпването му, след представяне от страна на ЛИЗИНГОПОЛУЧАТЕЛЯ на: 1) фактура, свързана с ремонтните работи; 2) доказателство за плащане на посочената в нея сума; 3) доказателство за извършения ремонт; и 4) доказателство за допълнителна застраховка – възобновяваща цялостното покритие на застраховката.

18. В случай че вредите от застрахователното събитие не могат да бъдат отстранени чрез поправка, повторен монтаж или други методи, както и когато според становището на застрахователя отстраняването им е икономически неоправдано, ЛИЗИНГОДАТЕЛЯТ има право на такъв размер от застрахователното обезщетение, който отговаря на изчислените вреди. При изчисляването на вредите се вземат предвид и евентуални държавни или общински данъци, такси и разноски, свързани с погиването и/или с произтичащите от него правни последици, свързани с Договора за лизинг и Договора за доставка, които са дължими и/или заплатени от ЛИЗИНГОДАТЕЛЯ, в това число и данъчния кредит, ползван при придобиването му, който съгласно данъчното законодателство подлежи на корекция и възстановяване към бюджета. В тези случаи, ЛИЗИНГОДАТЕЛЯТ има правото да се разпореди с ППС и/или останките от него, съобразно общите условия на застрахователя и постигнатите между тях уговорки и/или в съответствие с приложимата нормативна уредба. В случай че застрахователно обезщетение не бъде изплатено или изплатеното застрахователното обезщетение е недостатъчно, ЛИЗИНГОПОЛУЧАТЕЛЯТ отговаря пред ЛИЗИНГОДАТЕЛЯ до пълния размер на вредите, но не по-малко от сбора на всички падежирали изискуеми вземания, непогасената част от Сумата на финансиране и претърпените от ЛИЗИНГОДАТЕЛЯ вреди, свързани с погиването на ППС.

19. В случай, че застрахователят откаже да изплати обезщетение при увреждането на ППС - всички рискове, отговорности, разноски и поправки остават за сметка на ЛИЗИНГОПОЛУЧАТЕЛЯ. В този случай, ЛИЗИНГОПОЛУЧАТЕЛЯТ е длъжен да спази уговореното в предходните точки и/или да обезщети ЛИЗИНГОДАТЕЛЯ до пълния размер на претърпените вреди, изчислени по начина описан в предходната точка.

20. В случай, че застрахователят не изплати обезщетение при пълно погиване (в т.ч. тотална щета, кражба или грабеж на цялото превозно средство) на Лизинговата вещ, ЛИЗИНГОПОЛУЧАТЕЛЯТ е длъжен да изплати на ЛИЗИНГОДАТЕЛЯ пълния размер на вредите, понесени от ЛИЗИНГОДАТЕЛЯ, като при определянето на вредите изрично се вземат предвид и се включват евентуални държавни или общински данъци, такси и разноски, свързани с погиването и/или с произтичащите от него правни последици, свързани с Договора за лизинг и Договора за доставка, които са дължими и/или заплатени от ЛИЗИНГОДАТЕЛЯ, в това число и данъчния кредит, ползван при придобиването му, който съгласно данъчното законодателство подлежи на корекция и възстановяване към бюджета или да му предложи подходящо допълнително обезпечение за неизплатения остатък по Договора за лизинг.

21. Рискът от увреждане и/или погиване на ППС, необезпечен поради настъпването на незастраховано събитие, несключване, неплащане на премии, изтичане срока на застрахователната полица, неспазване на изискванията на застрахователя, както и от други несъответствия с уговореното в настоящата точка, се носи единствено и само от ЛИЗИНГОПОЛУЧАТЕЛЯ.

22. ППС се застрахова само при одобрен и посочен от ЛИЗИНГОПОЛУЧАТЕЛЯ застраховател и при специалните условия, каквито действат помежду ЛИЗИНГОПОЛУЧАТЕЛЯ и застрахователя. Това правило не се прилага по отношение на първоначалното застраховане (за първата година) след предоставяне на ППС.

23. При предаване на ППС, ЛИЗИНГОДАТЕЛЯТ предоставя на ЛИЗИНГОПОЛУЧАТЕЛЯ срещу подпис копие от застрахователния договор (сертификат) и от Общите условия на Застрахователя (оригиналът на застрахователната полица остава в ЛИЗИНГОДАТЕЛЯ), които е сключил за първата година след доставката на съответното ППС, както и копие от Договор (сертификат) за монтирано защитно устройство (ако има такова), които с предаването им се превръщат в неразделна част от настоящия договор и стават задължителни за ЛИЗИНГОПОЛУЧАТЕЛЯ.

24. ЛИЗИНГОДАТЕЛЯТ издава пълномощно за определен срок на ЛИЗИНГОПОЛУЧАТЕЛЯ (на лицата, които го представлят и/или на писмено посочени от тях други лица), с което му дава правомощия да управлява ППС в страната, да представлява ЛИЗИНГОДАТЕЛЯ пред органите на МВР и КАТ, оторизираните от производителя сервизи и пред Застрахователя по повод настъпило застрахователно събитие, с правото да преупълномощава свои служители с дадените правомощия.

25. При настъпване на застрахователно събитие ЛИЗИНГОПОЛУЧАТЕЛЯТ е длъжен да предприеме всички необходими действия за реализиране правата на ЛИЗИНГОДАТЕЛЯ пред Застрахователя. Всички разходи, които ЛИЗИНГОПОЛУЧАТЕЛЯ е извършил с оглед отстраняване на повредите, причинени на лизингованото ППС от настъпилото застрахователно събитие, са за негова сметка до покриването им от страна на Застрахователя.

26. При настъпване на застрахователно събитие, с изключение на "кражба", “грабеж” и “пълна загуба”, отношенията между ЛИЗИНГОПОЛУЧАТЕЛЯ и ЛИЗИНГОДАТЕЛЯ се уреждат, както следва:

26.1. В случай че ремонтът се извършва в сервиз, който има сключен тристранен договор с ЛИЗИНГОДАТЕЛЯ и Застрахователя, разходите за ремонт по Описа-заключение на Застрахователя са за сметка на ЛИЗИНГОДАТЕЛЯ и се покриват от Застрахователя, а тези извън застрахователния опис - са за сметка на ЛИЗИНГОПОЛУЧАТЕЛЯ. В случай че ЛИЗИНГОПОЛУЧАТЕЛЯТ не предостави необходимите за Застрахователя документи, вследствие на което последният откаже да изплати застрахователното обезщетение, разходите за ремонта са за сметка на ЛИЗИНГОПОЛУЧАТЕЛЯ.След изплащане на застрахователното обезщетение ЛИЗИНГОДАТЕЛЯТ уведомява ЛИЗИНГОПОЛУЧАТЕЛЯ за размера на изплатеното застрахователно обезщетение и последният е длъжен в срок от 5 (пет) дни от уведомлението да дозастрахова съответното ППС за своя сметка до размера на стойността по застрахователната полица, при спазване на общите условия на същата.Ако не стори това, всички щети, понесени по-късно от ЛИЗИНГОДАТЕЛЯ по тази причина, ще бъдат за сметка на ЛИЗИНГОПОЛУЧАТЕЛЯ.

26.2. В случай, че ремонтът се извършва в сервиз, който няма подписан тристранен договор с ЛИЗИНГОДАТЕЛЯ и Застрахователя, разходите за ремонт по Описа-заключение на Застрахователя, както и тези извън Описа-заключение, са за сметка на ЛИЗИНГОПОЛУЧАТЕЛЯ. Застрахователното обезщетение може да бъде изплатено на ЛИЗИНГОПОЛУЧАТЕЛЯ въз основа на изрично пълномощно от ЛИЗИНГОДАТЕЛЯ за получаване на това обезщетение.Същият е длъжен в срок от 5 (пет) дни от изплащане на обезщетението да дозастрахова ППС за своя сметка до размера на стойността по застрахователната полица, при спазване на общите условия на същата.Ако не стори това, всички щети, понесени по-късно от ЛИЗИНГОДАТЕЛЯ по тази причина, са за сметка на ЛИЗИНГОПОЛУЧАТЕЛЯ.

26.3. В случай, че ремонтът се извършва в сервиза на ЛИЗИНГОПОЛУЧАТЕЛЯ след като същия е бил надлежно упълномощен за това от страна на ДОСТАВЧИКА, отношенията между страните се уреждат съобразно предвиденото в т. 26.1. от този договор.

26.4. Независимо от горните уговорки, при ползването на правата по настоящата т. 26. ЛИЗИНГОПОЛУЧАТЕЛЯТ трябва да се съобразява с изискванията за валидност на гаранцията за ППС и уговореното в тях не може да послужи като основание за нарушаване на тези изисквания.

27. В случай на доказано застрахователно събитие “кражба”, “грабеж” или “пълна загуба”, застрахователното обезщетение се изплаща на ЛИЗИНГОДАТЕЛЯ, като ЛИЗИНГОПОЛУЧАТЕЛЯТ не се освобождава от задължението да заплаща месечните лизингови вноски след датата на кражбата, грабежа, съответно погиването на ППС. След получаване на застрахователното обезщетение, ЛИЗИНГОДАТЕЛЯТ и ЛИЗИНГОПОЛУЧАТЕЛЯТ с двустранен протокол прекратяват действието на Договора. ЛИЗИНГОДАТЕЛЯТ възстановява на ЛИЗИНГОПОЛУЧАТЕЛЯ разликата между сбора от изплатеното застрахователно обезщетение и внесените до момента вноски, от една страна, и от друга -крайната цена на съответното ППС при плащане в брой, увеличена с лихвата за периода до изплащане на застрахователното обезщетение, както и всички вреди претърпени от ЛИЗИНГОДАТЕЛЯ в резултат от прекратяването на договора. ЛИЗИНГОПОЛУЧАТЕЛЯТ и ЛИЗИНГОДАТЕЛЯТ уточняват подлежащата на възстановяване сума с допълнителен протокол, вземайки предвид и изпълнението на условията по този раздел от настоящия договор. При определянето на вредите изрично се вземат предвид и се включват евентуални държавни или общински данъци, такси и разноски, свързани с погиването и/или с произтичащите от него правни последици, свързани с Договора за лизинг и Договора за доставка, които са дължими и/или заплатени от ЛИЗИНГОДАТЕЛЯ, в това число и данъчния кредит, ползван при придобиването му, който съгласно данъчното законодателство подлежи на корекция и възстановяване към бюджета.

**ІV.ПРЕДАВАНЕ НА ППС И ПРЕМИНАВАНЕ НА РИСКА**

28. ЛИЗИНГОПОЛУЧАТЕЛЯТ е длъжен да упражни правото си да получи лизинговото ППС в срок от 5 (пет) работни дни от писменото му уведомяване от страна на ЛИЗИНГОДАТЕЛЯ, че същото е готово за получаване.

29. Предаването на ППС се извършва с Приемателно-предавателен протокол, подписан за ЛИЗИНГОПОЛУЧАТЕЛЯ (лично от представляващия търговското дружеството или от негов пълномощник), въз основа на пълномощно за получаване на конкретното ППС. Пълномощното и Приемателно-предавателният протокол представляват неразделна част от настоящия договор.

30. С предаването на ППС с Приемателно-предавателен протокол при условията на предходната точка от ЛИЗИНГОДАТЕЛЯ на ЛИЗИНГОПОЛУЧАТЕЛЯ върху последния преминава и рискът от повреждане и погиване на ППС. Всички рискове, свързани с експлоатацията на ППС при условията на настоящия договор (като риск от повреждане и погиване, причинени от тях щети на трети лица и имущества и др.), са в тежест на ЛИЗИНГОПОЛУЧАТЕЛЯ, който носи риска от момента на предаването, респективно получаването на лизинговото ППС.

**V.ПРАВА И ЗАДЪЛЖЕНИЯ НА ЛИЗИНГОПОЛУЧАТЕЛЯ**

31. ЛИЗИНГОПОЛУЧАТЕЛЯТ е длъжен да заплати на ЛИЗИНГОДАТЕЛЯ сумите по т. 2.1, т. 2.2 и т. 2.3.преди получаване на ППС, като в случай, че в 15-дневен срок от изтичане на срока за заплащане на авансовата вноска, ЛИЗИНГОПОЛУЧАТЕЛЯТ не заплати същата изцяло, ЛИЗИНГОДАТЕЛЯТ има право едностранно да прекрати Договора за лизинг с изпращането на писмено уведомление до ЛИЗИНГОПОЛУЧАТЕЛЯ.

32. ЛИЗИНГОПОЛУЧАТЕЛЯТ има право да получи ППС в изправно техническо състояние и напълно комплектовано със съответната документация и в съответствие с договореното в Приложение № 1и в срока, уговорен в т. 1.5.от договора.

33. ЛИЗИНГОПОЛУЧАТЕЛЯТ е длъжен да спазва стриктно условията и сроковете за плащане на лизинговите вноски, както са уговорени в Погасителния план. Страните се съгласяват, че всички плащания на ЛИЗИНГОПОЛУЧАТЕЛЯ към ЛИЗИНГОДАТЕЛЯ при условията на настоящия договор са безусловни и не подлежат на прихващане, опрощаване, отсрочване или разсрочване поради каквато и да е причина, освен ако страните не са подписали изрично споразумение за това, оформено като допълнение и неразделна част на настоящия договор.

34. ЛИЗИНГОПОЛУЧАТЕЛЯТ е длъжен да полага за ППС грижата на добър стопанин. Той е длъжен да спазва всички технически изисквания и указания на завода-производител за експлоатация на ППС по време на гаранционния срок, съгласно Гаранционен и сервизен наръчник и Дневник за сервизно обслужване/Сервизна книжка.

35. ЛИЗИНГОПОЛУЧАТЕЛЯТ няма право да прикрепва по траен начин Лизинговата вещ към други движими или недвижими вещи, включително за да създаде нова вещ или да направи Лизинговата вещ част от друга/и вещи.

36. ЛИЗИНГОПОЛУЧАТЕЛЯТ не може да извършва каквито и да било промени по Лизинговата вещ, включително подобрения, както и да включва, инкорпорира или прави част от Лизинговата вещ каквито и да било допълнения, освен с изричното предварително писмено съгласие на ЛИЗИНГОДАТЕЛЯ и след потвърждение от Доставчика, че тези му действия не биха имали негативен ефект, нито върху Лизинговата вещ, нито върху гаранцията, ако гаранционният срок не е изтекъл.

37. В случай че ЛИЗИНГОПОЛУЧАТЕЛЯТ не е получил предварително съгласие за извършването им, ЛИЗИНГОДАТЕЛЯТ придобива направените подобрения, без да дължи обезщетение на ЛИЗИНГОПОЛУЧАТЕЛЯ, освен ако ЛИЗИНГОПОЛУЧАТЕЛЯТ не придобие собствеността върху лизинговото ППС. Ако при постигнато съгласие подобренията са били извършени за сметка на ЛИЗИНГОДАТЕЛЯ, ЛИЗИНГОПОЛУЧАТЕЛЯТ възстановява на ЛИЗИНГОДАТЕЛЯ направените разходи.

38. ЛИЗИНГОПОЛУЧАТЕЛЯТ не може да залага, използва като обезпечение, отчуждава, предоставя във владение, респективно държане на другиму или по някакъв друг начин да се разпорежда с лизинговотоППС.

39. ЛИЗИНГОПОЛУЧАТЕЛЯТ няма право да преотдава или по друг начин да предоставя правото на ползване върху лизинговото ППС на трети лица, освен с предварителното писмено одобрение на ЛИЗИНГОДАТЕЛЯ. В случай, че ЛИЗИНГОДАТЕЛЯТ даде такова съгласие, правата на третите лица - страни по такива договори, не могат да надхвърлят тези на ЛИЗИНГОПОЛУЧАТЕЛЯ, като последният отговаря за действията им, като за извършени от него.

**VІ.ПРАВА И ЗАДЪЛЖЕНИЯ НА ЛИЗИНГОДАТЕЛЯ**

40. ЛИЗИНГОДАТЕЛЯТ е длъжен да придобие собствеността и предаде на ЛИЗИНГОПОЛУЧАТЕЛЯ ППС в уговорените срокове и условия.

41. С подписване на настоящия договор, ЛИЗИНГОДАТЕЛЯТ е длъжен да предаде ППС в техническа изправност и комплектност съгласно нормите и документацията на завода-производител. С предаването на лизинговото ППС, ЛИЗИНГОДАТЕЛЯТ прехвърля на ЛИЗИНГОПОЛУЧАТЕЛЯ всички свои права във връзка с гаранционния и извънгаранционен сервиз на ППС, както и правата си по общата отговорност на ДОСТАВЧИКА за недостатъци, с изключение на правата и претенциите, свързани с правото на собственост върху обекта, правото да се иска разваляне на договора за продажба и връщане на цената, както и за замяна на вещта с друга, както и такива, свързани с възстановяване на плащания,направени на ДОСТАВЧИКА. Не се прехвърля правото да се оспорва валидността на договора.

42. ЛИЗИНГОДАТЕЛЯТ е длъжен да издаде на ЛИЗИНГОПОЛУЧАТЕЛЯ пълномощно за правоуправление на ППС на територията на Република България при условията на т.24 от този договор.

43. ЛИЗИНГОДАТЕЛЯТ е длъжен да осигури на ЛИЗИНГОПОЛУЧАТЕЛЯ свободно и необезпокоявано ползване на ППС при условията на настоящия договор.

44. ЛИЗИНГОДАТЕЛЯТ има право да упражнява контрол върху изпълнението на поетите договорни задължения и експлоатацията на ППС, като инспектира състоянието му, където и да се намира, след предварително уведомяване на ЛИЗИНГОПОЛУЧАТЕЛЯ за деня и часа на посещението.

45. ЛИЗИНГОДАТЕЛЯТ не носи отговорност за вреди, причинени от ППС на трети лица при и по повод неговата експлоатация след предаването му на ЛИЗИНГОПОЛУЧАТЕЛЯ за ползване при условията на настоящия договор. С предаването на ППС при условията на чл.29 и чл.30 от договора рискът преминава изцяло върху ЛИЗИНГОПОЛУЧАТЕЛЯ.

46. ЛИЗИНГОДАТЕЛЯТ ще задължи ДОСТАВЧИКА, да осигурява гаранционното и извънгаранционно сервизно обслужване на ППС при условията на настоящия договор, както и да доставя необходимите резервни части през цялото време на ползването на ППС при условията на финансово обвързан лизинг. Страните приемат, че ЛИЗИНГОДАТЕЛЯ е изпълнил това свое задължение и се освобождава от отговорността за неизпълнението му, ако изрично обезпечи наличието на клаузи в този смисъл в договора, който сключи с ДОСТАВЧИКА за доставката на ППС /договора за подизпълнение/ и прехвърли /цедира/ правата си по тях на ЛИЗИНГОПОЛУЧАТЕЛЯ, като в това число задължи ДОСТАВЧИКА да осигури оторизиран сервиз за извършването на неотложните и гаранционните ремонти на доставеното ППС за периода на предоставените гаранционни срокове. Оторизацията следва да се извърши посредством подписване на отделно оторизационно споразумение, което ще предвижда извършването на ремонтите в обхвата на оторизацията да се осъществява при средни пазарни разценки на труда за осъществяване на подобен род ремонти на територията на Република България.

47. ЛИЗИНГОДАТЕЛЯТ се ангажира всячески да подпомага ЛИЗИНГОПОЛУЧАТЕЛЯ с оглед постигането на най-бързо и ефективно реализиране на правата за гаранционно и извънгаранционно обслужване на ППС, включително и като упълномощи последния да ги упражни от негово име и/или му цедира същите.

48. ЛИЗИНГОДАТЕЛЯТ е длъжен да прехвърли собствеността върху ППС на ЛИЗИНГОПОЛУЧАТЕЛЯ по предвидения от закона ред след изплащането на всички дължими суми по т.2, в съответствие с предвиденото в т.8 от договора и след погасяване на възникналите по смисъла на настоящия договор други задължения, като разноските по прехвърлянето (нотариална такса, местен данък, такса за вписване и пр.) са изцяло за сметка на ЛИЗИНГОПОЛУЧАТЕЛЯ.

**VII. ГАРАНЦИЯ ЗА ИЗПЪЛНЕНИЕ.**

49. ЛИЗИНГОДАТЕЛЯТ гарантира изпълнението на произтичащите от настоящия Договор свои задължения с гаранция за изпълнение в размер на 3% от стойността на Договора, като за стойност на Договора се приема сбора от стойностите на авансовата вноска по т. 2.2., периодичните лизингови вноски по т. 2.5., таксата за финансиране по т. 2.1. и остатъчната стойност по т. 1.4., всички те без вкл. ДДС;

50. ЛИЗИНГОДАТЕЛЯТ представя документи за внесена гаранция за изпълнение на Договора към датата на сключването му, като ЛИЗИНГОДАТЕЛЯТ избира формата на гаранцията измежду една от следните: парична сума, внесена по банковата сметка на ЛИЗИНГОПОЛУЧАТЕЛЯ; банкова гаранция; или застраховка:

50.1 Когато гаранцията се представя във вид на **парична сума**, тя се внася по следната банковата сметка на ЛИЗИНГОПОЛУЧАТЕЛЯ : ……………………….., като всички банкови разходи, свързани с преводите на сумата, са за сметка на ЛИЗИНГОДАТЕЛЯ;

50.2 Когато ЛИЗИНГОДАТЕЛЯТ представя **банкова гаранция**,се представя оригиналът й, като тя е безусловна, неотменяема, непрехвърляема, покрива 100 % (*сто процента*) от стойността на гаранцията за изпълнението на договора и е със срок на валидност 75 /седемдесет и пет/ месеца.

50.2.1 Банковата гаранция следва да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

50.2.2 Всички банкови разходи, свързани с обслужването на превода на гаранцията, включително при нейното възстановяване, са за сметка на ЛИЗИНГОДАТЕЛЯ.

50.3. **Застраховката**, която обезпечава изпълнението чрез покритие на отговорността на ЛИЗИНГОДАТЕЛЯ, е със срок на валидност 60/шесдесет/ месеца. Възложителят следва да бъде посочен като трето ползващо се лице по тази застраховка. Застраховката следва да покрива отговорността на ЛИЗИНГОДАТЕЛЯ при пълно или частично неизпълнение на Договора и не може да бъде използвана за обезпечение на неговата отговорност по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ЛИЗИНГОПОЛУЧАТЕЛЯ, при наличие на основание за това, са за сметка на ЛИЗИНГОДАТЕЛЯ.

51. ЛИЗИНГОПОЛУЧАТЕЛЯТ има право да задържи изцяло или частично гаранцията за изпълнение, при пълно или частично неизпълнение на задълженията по настоящия Договор от страна на ЛИЗИНГОДАТЕЛЯ и/или при разваляне или прекратяване на настоящия Договор по вина на ЛИЗИНГОДАТЕЛЯ. В тези случаи, ЛИЗИНГОПОЛУЧАТЕЛЯТ има право да задържи от гаранцията за изпълнение суми, покриващи отговорността на ЛИЗИНГОДАТЕЛЯ за неизпълнението.

52. ЛИЗИНГОПОЛУЧАТЕЛЯТ има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради непълно или частично изпълнение на задълженията на ЛИЗИНГОДАТЕЛЯ.

53. В случай на задържане от ЛИЗИНГОПОЛУЧАТЕЛЯ на суми от гаранциите, ЛИЗИНГОДАТЕЛЯТ е длъжен в срок до 10 (десет) дни да допълни съответната гаранция до размера ѝ, катовнесеусвоенатаотЛИЗИНГОПОЛУЧАТЕЛЯсумапосметканаЛИЗИНГОПОЛУЧАТЕЛЯ, илиучредибанковагаранциязасумавразмернаусвоенатаилидазастраховаотговорносттасидоизискуемияразмер.

54. ЛИЗИНГОПОЛУЧАТЕЛЯ освобождава гаранцията за изпълнение на Договора на етапи и при условия, както следва:

54.1. частично освобождаване в размер на 50 % от стойността на гаранцията, в срок от 30 (тридесет) дни, след регистрацията на автомобилите в КАТ, приемане на доставката и подписване на Приемо-предавателния протокол без забележки, при условие че сумите по гаранцията не са задържани, или не са настъпили условия за задържането им;

54.2. окончателно освобождаване на остатъчната сума по гаранцията се извършва в срок от 30 (тридесет) дни, след изтичане на гаранционния срок на лизинговото ППС, при условие, че ЛИЗИНГОДАТЕЛЯТ е изпълнил всички свои задължения по Договора и сумите по гаранцията не са задържани, или не са настъпили условия за задържането им.

55. Гаранцията не се освобождава от ЛИЗИНГОПОЛУЧАТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ЛИЗИНГОДАТЕЛЯ и въпросът е отнесен за решаване пред съд. При решаване на спора в полза на ЛИЗИНГОПОЛУЧАТЕЛЯ той може да пристъпи към задържане на гаранцията.

56. ЛИЗИНГОПОЛУЧАТЕЛЯТ не дължи лихви, такси, комисионни или каквито и да било други плащания върху сумите по предоставените гаранции, независимо от формата, под която са предоставени.

**VIII. ПОДИЗПЪЛНИТЕЛИ**

57. Изискванията и условията, предвидени в този раздел се прилагат в случаите, когато ЛИЗИНГОДАТЕЛЯ е предвидил използването на подизпълнители, в т.ч. по отношение на ДОСТАВЧИКА, когато ДОСТАВЧИКЪТ е лице, различно от ЛИЗИНГОДАТЕЛЯ.

58. ЛИЗИНГОДАТЕЛЯТ се задължава да сключи договор/договори за подизпълнение с посочените в офертата му подизпълнители в срок от 10 (десет) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на ЛИЗИНГОПОЛУЧАТЕЛЯ.

59. Заедно с договора за подизпълнение ЛИЗИНГОДАТЕЛЯТ следва да изпрати на ЛИЗИНГОПОЛУЧАТЕЛЯ и доказателства, че са изпълнени условията по чл. 66, ал. 2 и 14 ЗОП. Подизпълнителите трябва да отговарят на посочените критерии за подбор, съобразно вида и дела от поръчката, който ще изпълняват, и за тях да не са налице основания за отстраняване от процедурата. ЛИЗИНГОПОЛУЧАТЕЛЯТ изисква замяна на подизпълнител, който не отговаря на тези условия.

60. За извършване на дейностите по Договора, ЛИЗИНГОДАТЕЛЯ има право да ползва само подизпълнителите, посочени от него в офертата, въз основа на която е избран за ИЗПЪЛНИТЕЛ.

61. Процентното участие на подизпълнителите в цената за изпълнение на Договора не може да бъде различно от посоченото в офертата на ЛИЗИНГОДАТЕЛЯ.

62. ЛИЗИНГОДАТЕЛЯТ може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

63. Независимо от използването на подизпълнители, отговорността за изпълнение на настоящия Договор е на ЛИЗИНГОДАТЕЛЯ.

64. Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на ЛИЗИНГОДАТЕЛЯ, се счита за неизпълнение на Договора и е основание за едностранно прекратяване на Договора от страна на ЛИЗИНГОПОЛУЧАТЕЛЯ и за усвояване на пълния размер на гаранцията за изпълнение.

65. При сключването на Договорите с подизпълнителите, оферирани в офертата на ЛИЗИНГОДАТЕЛЯ, последният е длъжен да създаде условия и гаранции, че:

65.1. приложимите клаузи на Договора са задължителни за изпълнение от подизпълнителите;

65.2. действията на Подизпълнителите няма да доведат пряко или косвено до неизпълнение на Договора;

66.3. при осъществяване на контролните си функции по договора ЛИЗИНГОПОЛУЧАТЕЛЯТ ще може безпрепятствено да извършва проверка на дейността и документацията на подизпълнителите.

67. Когато частта от поръчката, която се изпълнява от подизпълнител, може да бъде предадена като отделен обект на ЛИЗИНГОДАТЕЛЯ или на ЛИЗИНГОПОЛУЧАТЕЛЯ, ЛИЗИНГОПОЛУЧАТЕЛЯТ заплаща възнаграждение за тази част директно на подизпълнителя.

68. Разплащанията по т. 67. се осъществяват въз основа на искане, отправено от подизпълнителя до ЛИЗИНГОПОЛУЧАТЕЛЯ чрез ЛИЗИНГОДАТЕЛЯ, който е длъжен да го предостави на ЛИЗИНГОПОЛУЧАТЕЛЯ в 15-дневен срок от получаването му.

69. Към искането по т. 68. ЛИЗИНГОДАТЕЛЯ предоставя становище, от което да е видно, дали оспорва плащанията или част от тях като недължими.

70. ЛИЗИНГОПОЛУЧАТЕЛЯТ има право да откаже плащане по т. 67., когато искането за плащане е оспорено, до момента на отстраняване на причината за отказа.

**VII.ОТГОВОРНОСТ ЗА НЕИЗПЪЛНЕНИЕ И САНКЦИИ**

71. При забава в плащането на лизинговите вноски съгласно погасителния план ЛИЗИНГОПОЛУЧАТЕЛЯТ дължи на ЛИЗИНГОДАТЕЛЯ лихва за забавено плащане в размер на 0.1% (нула цяло и една десети върху сто) на ден върху стойността на дължимата и неизплатена вноска за времето на просрочието.

72. При неплащане на 3 (три) поредни лизингови вноски в уговорения срок или неизпълнение на кое да е от задълженията на ЛИЗИНГОПОЛУЧАТЕЛЯ, ЛИЗИНГОДАТЕЛЯТ има право:

72.1.Да упражни правото си на задържане върху ползването на лизинговото ППС, като има правото да го направи неизползваемо или да изиска връщането му, респективно да го изземе.Върнатото/иззетотолизингово ППС, ЛИЗИНГОДАТЕЛЯТ ще съхранява на разноски на ЛИЗИНГОПОЛУЧАТЕЛЯ - до пълното погасяване на просрочените задължения, включително разноските по изземването и съхранението, ако се дължат такива, или до изтичането на 1 месец от датата на връщането/изземването. В случай, че просрочените задължения не бъдат погасени в този или в друг писмено уговорен между страните срок, ЛИЗИНГОДАТЕЛЯТ има право едностранно да прекрати договора;

72.2.Едностранно да прекрати договора с изпращане на писмено уведомление до ЛИЗИНГОПОЛУЧАТЕЛЯ. При прекратяване на договора, ЛИЗИНГОПОЛУЧАТЕЛЯТ е задължен да заплати на ЛИЗИНГОДАТЕЛЯ освен всички свои дължими до момента на прекратяването задължения, и всички дължими в резултат на прекратяването суми, в т.ч. – обезщетения, като се взема предвид и обезщетението за вредите, надхвърлящи нормалното износване на върнатото лизингово ППС, неустойките за неизпълнение, всички направени от ЛИЗИНГОДАТЕЛЯ разходи, включително разноските за принудително изпълнение и евентуалното принудително възобновяване на владението върху лизинговотоППС, които ЛИЗИНГОДАТЕЛЯТ ще има правото да събере принудително;

73. При предсрочно прекратяване на договора, по вина на ЛИЗИНГОПОЛУЧАТЕЛЯ при хипотезите на предходния член, направените до момента вноски за лизинговото ППС остават в полза на ЛИЗИНГОДАТЕЛЯ.

74. Във всички случаи на предсрочно прекратяване на Договора за лизинг, ЛИЗИНГОПОЛУЧАТЕЛЯТ е длъжен да върне Лизинговата вещ на ЛИЗИНГОДАТЕЛЯ в 30-дневен срок от получаване на уведомлението за прекратяване, освен ако в него изрично е посочено друго.

75. ЛИЗИНГОПОЛУЧАТЕЛЯТ има право да прекрати едностранно договорапри забава на доставката на лизинговото ППС повече от 60 (шестдесет) дни по причини, които могат да се вменят във вина на ЛИЗИНГОДАТЕЛЯ, както и когато ЛИЗИНГОДАТЕЛЯТ използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на ЛИЗИНГОПОЛУЧАТЕЛЯ и в съответствие със ЗОП и настоящия Договор;

76. При едностранно прекратяване на договора по вина на ЛИЗИНГОДАТЕЛЯ при условията на т. 75. ЛИЗИНГОПОЛУЧАТЕЛЯТ има право да получи обратно внесената начална вноска, както и да задържи предоставената му гаранция за добро изпълнение.

77. В случаите на неизпълнение на поетите гаранционни ангажименти, ЛИЗИНГОПОЛУЧАТЕЛЯТ има правода приведе лизинговото ППС в добро състояние, съответстващо на нормалното износване, като извършените разходите следва да бъдат заплатени от ЛИЗИНГОДАТЕЛЯ.В допълнение ЛИЗИНГОПОЛУЧАТЕЛЯТ има право да удържи дължимата сума от предоставената му гаранция за добро изпълнение.

78. Във всички случаи на предсрочно прекратяване на договора, по вина на ЛИЗИНГОПОЛУЧАТЕЛЯ, ЛИЗИНГОДАТЕЛЯТ има право на неустойка в размер на 1 (една) лизингова вноска, което не го лишава от правото му да изиска и получи обезщетение за реално понесените от него в резултат от предсрочното прекратяване на договора вреди.

79. Прекратяването на договора, при условията на предходните членове става с писмено уведомление, отправено от изправната до неизправната страна, изпратено на посочения адрес за кореспонденция. С уведомлението задължително се отправя покана за доброволно изпълнение на задължението, когато същото не е станало невъзможно, като се дава подходящ срок за изпълнение, след изтичането на който, при липса на изпълнение, договорът се счита за прекратен.

80. Във всички случаи на предсрочно прекратяване на договора, освен когато това е станало при условията на чл.8, ЛИЗИНГОПОЛУЧАТЕЛЯТ е длъжен:

80.1.да върне своевременно ППС, като го предаде на ЛИЗИНГОДАТЕЛЯ на посоченото от него място, при спазване на уговорената процедура за връщане на ППС при прекратяване на договорните отношения;

80.2. да плати лизинговите вноски и извърши всички други плащания по договора, дължими към датата на прекратяване на договорните отношения.

80.3. Във всички случаи при предаването на ППС се съставя приемателно-предавателен протокол, като ЛИЗИНГОПОЛУЧАТЕЛЯТ е длъжен да осигури свой упълномощен представител, който да присъства при оценяването на състоянието на ППС и подпише протокола.

81. В случай на предсрочно прекратяване на договора по вина на ЛИЗИНГОПОЛУЧАТЕЛЯ, ако състоянието на ППС не отговаря на обичайното износване, ЛИЗИНГОПОЛУЧАТЕЛЯТ следва за своя сметка да приведе ППС в добро състояние, съответстващо на нормалното износване.

**VIІІ.ДОПЪЛНИТЕЛНИ РАЗПОРЕДБИ**

82. Всички изменения и допълнения на настоящия договор ще се считат за валидни само, ако са направени в писмен вид и са подписани от надлежно упълномощени представители на страните.

82. Всички спорове във връзка с изпълнението на поетите задължения по договора, включително и тези във връзка с неговото тълкуване, действителност и прекратяване, ще се решават от страните в дух на взаимно разбирателство и добра воля -със споразумение, а при непостигане на такова – по съдебен ред. Страните се съгласяват всички спорове във връзка с настоящия договор да се отнасят за разрешаване пред компетентен съд.

83. За неуредените в настоящия договор въпроси ще се прилагат съответните норми на действащото законодателство, регламентиращи тези отношения – Търговски закон, Закон за задълженията и договорите и др.

84. Ако някоя от разпоредбите на този договор е недействителна или неприложима до определена степен, тя се замества по право от повелителните норми на закона и не влече недействителност на останалите разпоредби на договора.

85.Неотменима част от този договор са всички ангажименти, поети от ЛИЗИНГОДАТЕЛЯ и съдържащи се в офертата му, подадена за участие в процедурата, въз основа на която се сключва договора.

АДРЕСИ ЗА КОРЕСПОНДЕНЦИЯ:

|  |  |
| --- | --- |
| ЛИЗИНГОПОЛУЧАТЕЛ:  гр. ……………………  бул. ……………………………….  телефон: ……………….; факс: .............  електр.адрес: …………………………… | ЛИЗИНГОДАТЕЛ:  гр. ……………………  бул. ……………………………….  телефон: ……………….; факс: .............  електр.адрес: …………………………… |

Настоящият договор се състави и подписа в два еднообразни екземпляра – един за ЛИЗИНГОПОЛУЧАТЕЛЯ и един за ЛИЗИНГОДАТЕЛЯ.

Неразделна част от договора са:

Приложение № 1 – Техническа спецификация

Приложение № 2 – Ценово предложение и погасителен план.

За ВЪЗЛОЖИТЕЛЯ/ЛИЗИНГОПОЛУЧАТЕЛ: За ИЗПЪЛНИТЕЛЯ/ЛИЗИНГОДАТЕЛ:

**........................................... …………………………….**

**Д-Р СТЕФАН ФИЛЕВ**

**Гл.счетоводител:**

**Мая Янкова**